**දිනය :**

**යෝජනාව**

**ගරු කතානායක ,පාර්ලිමේන්තු මන්ත්‍රී කරු ජයසුරිය මැතිතුමා වෙත,**

**........................................(නම)** වන මම  2018 අප්‍රේල් මස 15 වන දින සිට ක්‍රියාත්මක වන පරිදි පාර්ලිමේන්තු මන්ත්‍රීවරුන් සඳහා වන චර්යා ධර්ම සංග්‍රහයක් 2018 මාර්තු මස 7 වන දින ශ්‍රී ලංකා පාර්ලිම්න්තුවේදී සම්මත වූ වග දනිමි.  ඒ අනුව ජොන්ස්ටන් ප්‍රනාන්දු **(අදාළ පාර්ලිමේන්තු මන්ත්‍රීවරයා ගේ නම)** පාර්ලිමේන්තු මන්ත්‍රීවරයා විසින් චර්යා ධර්ම සංග්‍රහයේ විධිවිධාන කඩකිරමින් කළ  සදාචාර විරෝධී හැසිරීම පිලිබඳ පාර්ලිමේන්තුවේ ආචාර ධර්ම සහ වරප්‍රසාද පිළිබඳ කාරක සභාවට පැමිණිල්ලක් යොමු කිරීමට බලාපොරොත්තු වෙමි.

විශේෂයන්ම නොවැම්බර් මස 16 වන දින පාර්ලිමේන්තු සභා ගර්භය තුළදී ජොන්ස්ටන් ප්‍රනාන්දු මන්ත්‍රීවරයා **(අදාළ පාර්ලිමේන්තු මන්ත්‍රීවරයා ගේ නම)** විසින් ප්‍රචණ්ඩ හා හිංසාකාරී ලෙස  පොලිස් නිලධාරින් වෙත එල්ල කළ  පුටුප්‍රහාරය හා විශාල පොතකින් ඔවුන් වෙත දමා ගැසීමේ සිද්ධියට **(අදාළ ක්‍රියාව)** අදාළව ඔබගේ අවධානය යොමු කරමි.

ඔහු විසින් කරන ලද ක්‍රියාව ජාතික මෙන්ම ජාත්‍යන්තර මාධ්‍ය වාර්තා වලද පළවූ  අතර, එමඟින් පාර්ලිමේන්තු චර්යා ධර්ම සංග්‍රහයේ පහත දැක්වෙන  විධිවිධානයක් කඩකොට තිබේ.

**30. මන්ත්‍රීවරුන් ආචාරශිලිව කටයුතු කළ යුතු අතර, දේශපාලන කතාවලදී හා විශේෂයන්ම පාර්ලිම්න්තු විවාද වලදී උචිත භාෂාවක් කතා කළ යුතුය.**

**31. කිසිම මන්ත්‍රීවරයෙක් යම් තැනැත්තකුට පහර දීම, හිරිහැර කිරීම හෝ තර්ජනය කිරීම නොකළ යුතුය.**

**32.සෑම මන්ත්‍රීවරයෙක්ම තම සාමාජික මන්ත්‍රීවරුන් සහ පාර්ලිමේන්තු කාර්ය මණ්ඩලයද , මහජනතාව සම්බන්ධයෙන් ගෞරවාන්විතව, අචාරශිලිව සහ පර්ලිම්න්තුවේ ගරුත්වයට හානි නොවන ආකාරයෙන් කටයුතු කළ  යුතුය.**

පාර්ලිම්න්තු මන්ත්‍රී ජොන්ස්ටන් ප්‍රනාන්දු **(අදාළ පාර්ලිමේන්තු මන්ත්‍රීවරයා ගේ නම)** විසින් ඉහත සඳහන් කළ ක්‍රියාවන් හි යෙදුණු  බවට තහවුරු කෙරෙන මෙහි අමුණා ඇති ජායාරූප සාක්ෂි සහ වාර්තා කරුණාකර බලන්න.

කවුරුන් ආණ්ඩු පක්ෂයේ සිටියත්, මින් මතුවට මෙවන්  හිංසන හා ප්‍රචණ්ඩකාරී ක්‍රියාවන් පාර්මේන්තු සම්ප්‍රදාය තුළ සාමාන්‍යකරණය වීම වැලැක්වීම සඳහා කතානායකවරයා ලෙස ඔබ විසින් නිසි ක්‍රියාමාර්ග ගනු ඇතැයි  යන අපේක්ෂාව  පෙරදැරි කරගෙන සියලු පුරවැසියන් වෙනුවෙන් මා විසින් ඔබ වෙත මෙම ලිපිය ලියුවෙමි.

ශිෂ්ට සම්පන්න සම්ප්‍රදාය, ශිලාචාර සිව්ල්  විවාද සංස්කෘතිය හා අනෝන්‍ය  ගෞරවය කෙළෙසමින් පාර්ලිමේන්තු චර්යාධර්ම සංග්‍රහය කඩා කප්පල්  කරමින් හා එයට උසි ගන්වමින්, ඒවා  යටපත් කරවීමට සවිඥානිකවම ක්‍රියා කරමින් මේ රටේ උත්තරීතර  පාර්ලිමේන්තු සම්ප්‍රදාය  අඩපණ කිරීමට හා  ජරාජීරණ කිරීමට දරණ උත්සාහයන්ට මේ සියල්ලටම ඉහලින් සිටින සියලු ශ්‍රී ලාංකිකයින්  විසින් අපේක්ෂා කරන හර පද්ධතීන්, සභ්‍යත්වයේ වටිනාකම්,  මේ රටේ ගරුත්වය සහ ප්‍රජාතන්ත්‍රවාදය නාමයෙන් පුරවැසියන් ලෙස අප විසින් කිසිසේත් ඉඩ  ලබා නොදිය යුතුය.

පැමිණිලිකරුගේ නම :

පැමිණිලිකරුගේ  අත්සන :       දිනය :

පාරිලිමේන්තුව නියෝජනය කරන   නියෝජිතවරයාගේ    නම :

පාරිලිමේන්තුව නියෝජනය කරන නියෝජිත්වර්යාගේ අත්සන :    දිනය :